**OBRAZLOŽENJE**

**ZA PRIJEDLOG ODLUKE O MREŽI TELEMEDICINSKIH CENTARA**

Na temelju članka 38. stavka 9. Zakona o zdravstvenoj zaštiti („Narodne novine“, broj 100/18 i 147/20), na prijedlog Hrvatskog zavoda za hitnu medicinu, ministar zdravstva Odlukom donosi Mrežu telemedicinskih centara, kojom se određuje potreban broj zdravstvenih ustanova, trgovačkih društava koja obavljaju zdravstvenu djelatnost te privatnih zdravstvenih radnika s odobrenjem za rad telemedicinskog centra koje daje Hrvatski zavod za hitnu medicinu.

Ovom Mrežom telemedicinskih centara utvrđuje se popis telemedicinskih centara u osnovnoj mreži telemedicinskih centara, kao i popis telemedicinskih centara u proširenoj mreži telemedicinskih centara kojom se osigurava jednaka dostupnost zdravstvenih usluga na cijelom području Republike Hrvatske.